**RESYME` OG SPØRSMÅL FRA DAGENS TALE, DATERT 02.05.2021,**

**v/ Linda Andernach Johannesen**

**TEMA: Slitesterk tro. Å gi videre en tro som holder livet ut**

Teksten er hentet fra;

**1.Tim.2.3-4**

**Joh-17.15-16**

**Luk.9.23-24**

**Joh.åp.3.15-16+20**

**2.Tim.2.13**

Mange velger bort det kristne fellesskapet som voksne. Da må vi stille oss Følgende spørsmålene;

**Hva er det som gjør at folk faller fra?**

Vanskelig å være en kristen, vanskelig å se seg selv som en synder, føler at de ikke har behov for Jesus i hverdagen, mange er aldri blitt rotfestet i troen og kjenner ikke bibelens budskap.

**Hva kjennetegner den som har bevart en robust tro?**

De har erfart Jesus som Guds levende sønn**.**

De har utviklet en dømmekraft som har lært dem å kjenne det ekte og sanne

Fellesskap med alle generasjoner har hatt betydning

At tro og arbeidsliv henger sammen. Å være Jesu vitne i hverdagen

**Hva kan vi som menighet gjøre for at de unge skal få en robust tro som er bygd på realisme og håp?**

Vi må forkynne hvem Jesus er, ekte og sant. Dele våre vitnesbyrd over generasjoner og tørre og snakke om det som er vanskelig. Lese bibelen, lytte, snakke og spørre.

Daniel levde i eksil i Babylon. I dag lever vi i den digitale Babylon. Det er krevende for de unge og hvordan kan vi klare å leve i det? Vi hører ikke til i denne verden, men likevel er vi her. Vårt egentlige hjemland er Guds rike. Guds rike er komplett annerledes enn her. Når vi lever med Jesus har vi andre verdier og mål. Vi må ha den styrke i oss som Daniel hadde for å leve i den digitale Babylon.

Vår utfordring i dag er at vi lett blir tilskuere. Men bibelen oppfordrer oss til å ikke være likegyldige og lunkne. Er vi sammen med Jesus gjennom bønn og Guds ord, vil vi erfare at han leder oss.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.